Държавен вестник, бр. 89, 2022 г., стр. 7

БРОЙ  89	
Д Ъ Р Ж А В Е Н  В Е С Т Н И К 	
СТР.  7  
военния инструмент като компонент за реа­
лизиране на своите стратегии. Конфликтите 
ще се водят едновременно в няколко или във 
всички области на операциите – по суша, вода, 
въздух, в космоса и в киберпространството.
Фундаментално променената среда за си­
гурност поставя по-високи изисквания към 
способностите на Въоръжените сили, които 
изграждат ядрото на националната сигурност, 
и приноса им към колективната отбрана. 
Налага се ускорено постигане на оперативна 
съвместимост със силите на съюзниците от 
НАТО и особено със САЩ, които са гръбна­
кът на възпирането и отбраната в Алианса. 
Като се отчитат  сериозните дефицити от 
способности на българските въоръжени сили, 
които в краткосрочен план не могат да бъдат 
попълнени, главното предизвикателство пред 
България е как да бъде укрепена национална­
та отбрана в рамките на колективната. Това 
извежда на преден план необходимостта от 
ускорено превъоръжаване и модернизация.
3. ОБХВАТ
Настоящият проект за инвестиционен 
разход касае реализацията на втория етап 
от проекта за придобиване на нов тип боен 
самолет.
3.1. Основни параметри на проекта
Проектът предвижда придобиване на  
8 самолета, въоръжение „въздух – въздух“ и 
„въздух – повърхност“, средства за наземно 
обслужване и обучение на личен състав, не­
обходими за експлоатацията на 16 самолета 
F-16 Block 70 в Р. България.
От военно-техническа гледна точка е не­
обходимо придобиваните самолети в рамките 
на втория етап на проекта „Придобиване на 
нов тип боен самолет“ да бъдат F-16 Block 70, 
в конфигурация, като самолетите, придобити 
през първия етап на проекта. 
3.2. Необходим брой самолети 
Необходимият брой самолети е обосно­
ван в т. 3.1.1.2. на Актуализирания проект 
за инвестиционен разход за придобиване 
на нов тип боен самолет, приет с Решение 
на Народното събрание и обнародван в ДВ 
бр. 51/19.06.2018 г., а именно:
„Основен критерий за осигуряване на необходи-
мите оперативни способности в изтребителна-
та авиация при задачата Air Policing (денонощно 
дежурство с 2 самолета и 2 летци) е не толкова 
броят на самолетите, а броят на подготвените 
летци. Общият брой на дежурствата за една 
година е 730 (при 24-часово дежурство) или 1460 
(при 12-часово дежурство – когато дежурството 
е разделено на дневно и нощно).
Извършените разчети показват, че необ-
ходимата бройка на подготвения летателен 
състав за задачата по Air Policing е минимум 
30 летци. Посочената бройка летци осигурява 
спазването на действащото в Република Бъл-
гария законодателство относно осигуряване 
на здравословни и безопасни условия на труд, 
спазване на продължителността на служебното 
време и дава възможност за поддържане и пови-
шаване квалификацията на пилотите. Съгласно 
приетите стандарти в НАТО (Allied Command 
Operations Forces Standards, volume III – Standards 
for Air Forces) летецът трябва да налита не по-
малко от 180 часа на година с цел придобиване 
и поддържане на необходимите способности при 
гарантирано ниво на безопасност на полетите. 
С широкото навлизане на съвременни високо-
технологични симулатори (т.н. Full Mission 
Simulators) в редица държави се прие стандартът 
за подготовка на летец от 140 часа годишно 
плюс 40 часа на симулатор. Нальотът от 140 
часа на летец на година е все още недостижим 
и за останалите нови страни – членки на НАТО 
(Полша, Чехия и Унгария), където летците аку-
мулират по около 100 – 110 часа на година. Този 
нальот е компромисен, но осигурява постигане 
на сравнително добра летателна подготовка. За 
поддържане на такъв стандарт на подготовка 
за 30 летци е необходима авиационна техника, 
осигуряваща 3000 летателни часа годишно. В 
световната практика, като санитарен мини-
мум, е приет нальотът от 80 летателни часа 
на летец на година. Намаляването му под тази 
цифра е свързано със сериозни рискове за безо-
пасността на полетите. При това положение 
задължителният минимален сумарен нальот 
в изтребителната авиация следва да не пада 
под 2400 летaтелни часа годишно. Статисти-
ката показва, че един съвременен изтребител, 
при добра система на логистично осигуряване, 
може да изпълнява около 150 – 170 летателни 
часа на година. Това означава, че за постигане 
на необходимия годишен нальот от 2400 – 3000 
летателни часа българските ВВС следва да 
имат в летателна годност от 16 до 20 броя 
изтребители.“
3.3. Въоръжение
За решаване на задачите с новия тип боен 
самолет е задължително и придобиването на 
ракетно, бомбово и артилерийско въоръже­
ние, осигуряващо въздействие във всякакви 
метеорологични условия, денем и нощем по:
– въздушни цели във и извън пределите 
на визуалната видимост; 
– подвижни и стационарни цели на 
повърх­ност��������������������������
т�������������������������
а с висока точност на по­
разяване.
Доставката на въоръжение обхваща и при­
добиването на наземно оборудване и обучение 
на личен състав за неговата експлоатация.